पुरानी लाइन बदलकर उसी से पाइप जोड़ रहा ठेकेदार, रोष
फरलमेंपब्लिक हेल्थ की कार्यप्रणाली को लेकर ग्रामीणों ने विभाग के खिलाफ नारेबाजी की। ग्रामीणों का आरोप है कि गांव में वर्षों पुराने दबी पाइप लाइन बदलने का कार्य चला है परंतु संबंधित ठेकेदार अधिकारियों की मिलीभगत के चलते कई जगह से पुरानी लाइन बदलकर उसी के साथ नई लाइन जोड़ रहा है।
राजकुमार नंबरदार के नेतृत्व में ग्रामीण परमिंदर कौर, सुरेश, शांति, चरणजीत कौर, अजय राणा, मुनीष, सोनू, सुभाष कवात्रा, रजनी, शिमला दवी, दर्शनी देवी, कृष्णा देवी, सुखविंद कौर, रीटा, उषा, सुरता सिंह, पूजा रानी, नरेंद्र कौर, सुशील कुमार कर्ण ने बताया कि गांव में लगभग 50 वर्ष पुरानी सप्लाई पाइपों को बदलने का कार्य गांव में चला हुआ है। ठेकेदार अधिकारियों से मिलकर पुरानी निकाली हुई पाइपों को भी नई लाइन में जोड़ रहा है, जो पूरी तरह से खराब हो चुकी है। इससे आने वाले समय में ग्रामीणों को परेशानियों का सामना करना पड़ सकता है। उन्होंने इसकी शिकायत संबंधित विभाग के अधिकारियों से भी कि परंतु अभी तक कोई भी कार्रवाई नहीं कि गई और ही ठेकेदार को पुराने पाइप लगाने से रोका गया। ठेकेदार ने कहा कि विभाग कि तरफ से इतना बजट जारी नहीं किया गया। इससे पूरी लाइन को बदला जाए। ग्रामीणों ने कहा कि ठेकेदार विभाग के अधिकारी मिलकर घोटाला कर रहे है। जिसकी वे शीघ्र ही शिकायत सीएम विंडो और डीसी कैथल को करेंगे। एसडीओ दयानंद शर्मा ने कहा कि जितना पाइप विभाग को मिल रहा है उसे ही बदला जा रहा है। हर वर्ष लगभग 25 प्रतिशत पाइप मिलते हैं। वे ही बदले जा रहे हैं। नए पाइपों के साथ पुराने जोड़े जा रहे हैं ये उनकी नॉलेज में नहीं आया। ठेकेदार द्वारा अगर ऐसा किया जा रहा है तो वे जेई को भेजकर जांच करवाएंगे और मामला पाए जाने पर विभागीय कार्रवाई करेंगे।
hin_Deva hin_Deva hin_Deva